Arbeids- og velferdsdirektoratet og Fylkesmannen har løyvd 4,3 millionar kroner til ni kommunale tiltak som skal motarbeida barnefattigdom i 2014.
Stortinget har i år auka samla tilskotssum monaleg, og det har gitt rom for statstilskot til fire nye kommunale tiltak som skal arbeida mot barnefattigdom. Tiltaka/prosjekta kan få tilskotet i tre år på rad, men må søkja på nytt kvart år. Dei ni tiltaka som har fått løyvingar frå denne ordninga i 2014 er:
Miljøretta førebygging på gruppenivå for aldersgruppa 13-18 år. 2014 er siste tilskotsåret for dette tiltaket, men Askøy kommune vil kunna få ytterlegare 230 000 kroner i 2015 til å utarbeida ein handlingsplan mot barnefattigdom.
Tiltaket "ForKanten" handlar om integrering og deltaking i aktivitetar i nærmiljøet på Laksevåg. Målgruppe er born av minoritetsspråklege foreldre, barnerike familiar og deltakarar i kvalifiseringsprogram. 2014 er siste tilskotsåret for dette tiltaket.
Tiltaket IMM (Innvandrermødres muligheter) rettar seg mot mødrer som har mange barn og som har utbytte av å delta i kvalifiseringsprogram i Bergenhus bydel. IMMs innretning mot mødrene skal medverke til å redusere barnefattigdom i barnerike familiar. Dette tiltaket starta opp i andre halvår 2013.
Bergen kommune får tilskot til å utvida samarbeidet med mellom anna Sportsklubben Brann om å betra tilknytinga til arbeid for ungdom i alderen opptil 26 år som er registrerte hos Nav, og som ikkje går på skule eller er i arbeid. Det er første året dette tiltaket får statstilskot frå denne ordninga.
Tiltaket "Mat og prat" inngår i prosjektet "Ny sjanse" som mellom anna tilbyr kvalifiseringsprogram til innvandrarar. 2014 er siste tilskotsåret for dette tiltaket.
Nav Bømlo får statstilskot for første gong, og tilskotet skal gå til oppretting av ei ressurskoordinatorstilling. Føremålet er å hjelpa unge mellom 17 og 25 år som står i fare for å droppa ut av opplæring, læreplass eller arbeid.
Tiltaket «Ein god start» får statstilskot for første gong. I dette prosjektet vil Nav Fjell samarbeida med organisasjonen Way Forward med å integrera born og unge med innvandrarbakgrunn gjennom idrett og aktivitetar.
Prosjektet "Ingen skal stå igjen", som handla om fritidstilbod, transport, støtte til leksearbeid og utstyr til utlån, vert no avslutta etter tre år. Kvam får eit sluttilskot på 250 000 kroner til utarbeida ein handlingsplan mot barnefattigdom.
Tiltaket på Voss får statstilskot for første gong. I dette tiltaket vil Nav Voss bidra til auka tilknyting til arbeidslivet for ungdom med lita eller inga utdanning, og tilby det same til innvandrarungdom som er ferdige med introduksjonsprogrammet.
Løyvingane skal nyttast til å utvikle tenester for å betre levekåra til vanskelegstilte barn og unge, ved å bidra til sosial og økonomisk tryggleik, og fremje sosial inkludering og aktiv deltaking i samfunnet. Dette statstilskotet skal ikkje nyttast til lovpålagte tenester, men skal kome i tillegg. Tabellen under viser kor mykje statstilskot dei ni tiltaka har rådvelde i 2014, og vi har då rekna med unytta pengar frå løyvinga i 2013 som er overført til i år: